กฎกระทรวงกำหนดค่าธรรมเนียมสำหรับผู้รับอนุญาตตามกฎหมายว่าด้วยยาเสพติดให้โทษ (ฉบับที่ 2) พ.ศ. 2552

กฎกระทรวง
กฎกระทรวง
กำหนดค่าธรรมเนียมสำหรับผู้รับอนุญาต
ตามกฎหมายว่าด้วยยาเสพติดให้โทษ
(ฉบับที่ ๒)
พ.ศ. ๒๕๕๒[๑]
 

อาศัยอำนาจตามความในมาตรา
๖ แห่งพระราชบัญญัติยาเสพติดให้โทษ พ.ศ. ๒๕๒๒
อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๓ และมาตรา ๔๕
ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้

ให้ยกเลิกความในข้อ
๓ แห่งกฎกระทรวงกำหนดค่าธรรมเนียมสำหรับผู้รับอนุญาตตามกฎหมายว่าด้วยยาเสพติดให้โทษ
พ.ศ. ๒๕๔๗ และให้ใช้ความต่อไปนี้แทน
ข้อ ๓ ให้ยกเว้นค่าธรรมเนียม
ดังต่อไปนี้
(๑)
ใบอนุญาต การต่ออายุใบอนุญาต และใบแทนใบอนุญาตที่ออกให้แก่กระทรวง ทบวง กรม
องค์กรปกครองส่วนท้องถิ่น และสภากาชาดไทย
(๒)
ใบอนุญาตให้นำเข้าหรือส่งออกซึ่งยาเสพติดให้โทษในประเภท ๒
ที่ออกให้แก่ผู้ป่วยที่เดินทางระหว่างประเทศซึ่งนำยาเสพติดให้โทษในประเภท ๒
ติดตัวเข้ามาในหรือออกไปนอกราชอาณาจักรสำหรับใช้รักษาเฉพาะตัวภายในสามสิบวัน


ให้ไว้ ณ วันที่ ๓
สิงหาคม พ.ศ. ๒๕๕๒
วิทยา แก้วภราดัย
รัฐมนตรีว่าการกระทรวงสาธารณสุข
หมายเหตุ :-
เหตุผลในการประกาศใช้กฎกระทรวงฉบับนี้ คือ
โดยที่เป็นการสมควรยกเว้นค่าธรรมเนียมใบอนุญาตให้นำเข้าหรือส่งออก
ซึ่งยาเสพติดให้โทษในประเภท ๒
ในกรณีที่ผู้ป่วยเดินทางระหว่างประเทศนำยาเสพติดให้โทษในประเภท ๒ ติดตัวเข้ามาในหรือออกไปนอกราชอาณาจักรสำหรับใช้รักษาเฉพาะตัวภายในสามสิบวัน
เพื่ออำนวยความสะดวกและไม่ให้เป็นภาระแก่ผู้ป่วย ประกอบกับมาตรา ๖
แห่งพระราชบัญญัติยาเสพติดให้โทษ พ.ศ. ๒๕๒๒
ได้บัญญัติให้รัฐมนตรีว่าการกระทรวงสาธารณสุข
มีอำนาจออกกฎกระทรวงยกเว้นค่าธรรมเนียม
จึงจำเป็นต้องออกกฎกระทรวงนี้

ปริยานุช/ผู้จัดทำ
๕ ตุลาคม ๒๕๕๒

ธนวัชร/ปรับปรุง
๑๓ กรกฎาคม ๒๕๖๐































[๑] ราชกิจจานุเบกษา
เล่ม ๑๒๖/ตอนที่ ๗๑ ก/หน้า ๑๕/๒๘ กันยายน ๒๕๕๒